Tytuvėnų kapinių koplyčia

Tytuvėnų kapinių koplyčia – viena iš kelių koplyčių, esančių Tytuvėnų miestelyje, Kelmės rajone. Koplyčia stovi katalikų kapinėse, jų šiaurės rytiniame pakraštyje,  centrinio tako ašyje. Netoliese, 250 m į vakarus nuo šios koplyčios (už kapinių teritorijos) stovi Riomerių mauzoliejinė koplyčia.

Katalikų kapinės – didžiausios miestelyje. Kapinių koplyčia pastatyta miesto gyventojo Juozapo Kaminsko. Tai - keturkampis pastatas, 7,5x8,5 m dydžio, 9 m aukščio, iš akmens mūro, dengtas skarda. Joje palaidota Kaminskų šeima. Priekinės sienos pamato akmenyje (dešinėje nuo įėjimo durų) iškalta 1827 m. data. Koplyčia sutvarkyta, joje vyksta pamaldos per Visus šventuosius.

Žmonės pasakoja, kad iš bažnyčios į šią koplyčią veda požemiai.

Galerija

Nuorodos 

 Aštuonios Tytuvėnų kapinaitės (Tytuvėnų RP inf.)

Tytuvėnai
Kelmės rajono koplyčios